ንስነ-ጽሑፍ ኣብ ዝተዋህበ ሽልማት ኖበል 2014 ዝተሸለመ መን እዩ?
ፓትሪክ ሞድያኖ
ንስነ-ጽሑፍ ኣብ ዝተዋህበ ሽልማት ኖበል 2014 ተሸሊሙ። ቀዲሙ እውን ኣብ 2012 ንሽልማት ኤውሮጳዊ ስነ-ጽሑፍ ተዓዊትሉ። ስነ-ጽሑፋዊ ስርሓቱ ናብ ኣስታት ሰላሳ ቋንቋታት ተተርጒሙ። በቲ ሽልማት ኖበል ዝተሸለመሉ እዋን፡ ብቛንቋ እንግሊዝኛ ዝተተርጐማ ኖቨላቱ እተን ዝወሓዳ ነበራ። ግናስ ኣብ ሒደት ግዜ ብዙሕ ተነባብነት ከጥርያ ኽኣላ። በዚ ዝኣክል፡ ንሽልማት ኖበል ክበቅዕ ክኢሉ።

ፓትሪክ ሞድያኖ፡ ኣብ ምዕራባዊ- ክፋል ከተማ-ፓሪስ፡ ኣብ መፋርቕ 1945 ተወሊዱ። ኣቦኡ-ኣልበርት ሞድያኖ መበቆል ኣይሁድ ነበረ። እቲ ዓቢ ካልኣይ ኩናት ዓለም ተባሪዑስ፡ ብጀርመን ዝቕለስ ሓይልታት ፋሺስት ገቢሉሉ ኣብ ዝነበረ እዋን’ዮም፡ ኣልበርትን ሎይሳን ኣብ ከተማ ፖሪስ ተራኺቦም።
ፓትሪክ ሞድያኖ